नेट प्रॉफिट 20% बढ़कर 12,047 करोड़ रुपए रहा, 24% बढ़ी नेट इंटरेस्ट इनकम
HDFC Bank records 20% rise in Q4 PAT to ₹12,047.5 cr, NII jumps 24%, HDFC बैंक का नेट प्रॉफिट 20% बढ़कर 12,047 करोड़ रु रहा, शेयर होल्डर्स को ₹19 प्रति शेयर डिविडेंड देगा बैंक
देश के सबसे बड़े प्राइवेट बैंक HDFC ने शनिवार (15 अप्रैल) को फाइनेंशियल ईयर 2022-23 की चौथी तिमाही के नतीजे जारी किए हैं। इस तिमाही में HDFC बैंक का नेट प्रॉफिट साल-दर-साल 19.8% बढ़कर 12,047 रुपए रहा।
पिछले साल इसी तिमाही में बैंक को 10,443 करोड़ रुपए का मुनाफा हुआ था। इससे पहले के दिसंबर तिमाही में बैंक को 12,698 करोड़ रुपए का मुनाफा हुआ था, जो इस तिमाही का मुनाफा पिछले तिमाही के मुकाबले 1.5% से भी कम है।
नेट इंटरेस्ट इनकम 23.7% बढ़ी
चौथी तिमाही (जनवरी-मार्च) में HDFC का नेट इंटरेस्ट इनकम (NII) साल-दर-साल 23.7% बढ़कर 23,351 करोड़ रुपए रही। एक साल पहले इसी तिमाही में यह 18,872 करोड़ रुपए थी। बैंक के अनुसार, कोर नेट इंटरेस्ट मार्जिन टोटल एसेट्स पर 4.1% और इंटरेस्ट अर्निंग एसेट्स पर 4.3% रही।
नेट रेवेन्यू भी 21% बढ़ा
HDFC बैंक का नेट रेवेन्यू साल-दर-साल 21% बढ़कर 32,083 करोड़ रुपए हो गया, जो FY22 की चौथी तिमाही में 26,509 करोड़ रुपये था।
HDFC डिपॉजिट्स करीब 21% बढ़ा
Q4FY23 में HDFC डिपॉजिट्स साल-दर-साल करीब 21% बढ़कर 18,83,395 करोड़ रुपए रहा, जो पिछले साल की इसी तिमाही (Q4FY22) में 16,00,586 करोड़ रुपए था। HDFC बैंक ने एक्सचेंज फाइलिंग में बताया है कि डोमेस्टिक रिटेल लोन में 20.8%, कॉर्पोरेट और रूरल बैंकिंग के लोन में 29.8% की बढ़ोतरी हुई है। जबकि कॉर्पोरेट और अन्य होलसेल लोन में 12.6% की बढ़ोतरी हुई है।
मार्च तिमाही में बैंक की इनकम 53850 करोड़ रुपए पहुंची
बैंक की ओर से जारी किए गए आकड़ों के अनुसार, स्टैंडअलोन आधार पर बैंक की इनकम बढ़कर 53,850 करोड़ रुपए हो गई है, जो पिछले साल 41,086 करोड़ रुपए थी।
फाइनेंशियल ईयर 2022-23 में नेट प्राफिट ₹45,997 करोड़ रहा
पूरे फाइनेंशियल ईयर 2022-23 में HDFC बैंक ने 45,997 करोड़ रुपए का नेट प्राफिट कमाया है, जबकि फाइनेंशियल ईयर 2021-22 में यह नेट प्राफिट 38,052 करोड़ रुपए था।
इंवेस्टर्स को हर शेयर पर ₹19 डिविडेंड देगा बैंक
HDFC बैंक ने नतीजे घोषित करने के साथ ही इंवेस्टर्स को हर शेयर पर 19 रुपए डिविडेंड देने का ऐलान किया है। बैंक ने डिविडेंड के लिए रिकॉर्ड डेट 16 मई तय किया है। इसका मतलब है कि अगर आपको डिविडेंड से कमाई करनी है तो रिकॉर्ड डेट के दिन आपके डीमैट अकाउंट में HDFC के शेयर्स होने चाहिए।
एक शेयर का प्राइज 1,695 रुपए
गुरुवार (13 अप्रैल) इस हफ्ते का आखिरी कारोबार दिन था। शुक्रवार को मार्केट अम्बेडकर जयंती के चलते बंद था। लास्ट ट्रेडिंग डे शेयर 0.60% बढ़कर 1,695 रुपए के स्तर पर बंद हुआ था।